stanford-oval/wikipedia huggingface dataset:
David Wikander
Tuotanto

Wikander oli tuottelias kirkkomusiikin säveltäjä ja sovittaja. Hänen hengellisten kuoroteostensa joukossa ovat Motett på Domsöndagen (1931) ja Petrus Damianuksen tekstiin sävelletty Ad perennis vitae fontem (1945). Eräs suurimuotoinen teos Wikanderilta on kantaatti, jonka hän sävelsi Olaus Petrin kuoleman 400-vuotismuistolle (1952). Wikanderin teoksiin uruille kuuluvat Passacaglia över koralen Jag ville lova och prisa (1944), Tre pingstmelodier (1950) ja Julmusik över koralen En jungfru födde ett barn i dag (1951).
Laajimmin huomioitu Wikanderin teoksista on kuitenkin maallinen kuoroteos Kung Liljekonvalje, joka alun perin sävellettiin mieskuorolle vuonna 1919 ja julkaistiin tässä muodossa 1920. 1920-luvun alussa Wikander teki teoksesta sekakuoroversion, jossa se tuli tunnetuimmaksi. Sävellyksen sanoina on käytetty Gustaf Frödingin samannimistä runoa. Muita maallisia kuoroteoksia Wikanderilta ovat Förvårskväll (sanat: Ragnar Jändel) ja Dofta, dofta, vit syrén.
Wikanderin kirkkomusiikkiteokset ovat usein selkeärakenteisia ja tyylillisesti perinteisiä. Hän lainasi osaan hengellisistä teoksista vanhoja melodioita. Esimerkiksi Missa brevis in festis solemnibus on hänen a cappella -sekakuorolle laatimansa teos, jossa säveltäjä on yhdistellyt 1100–1200-lukujen kirkkomelodioita omiin melodioihinsa. Haastavampaa sävelkieltä Wikander on hyödyntänyt esimerkiksi maallisissa teoksissa Vinterorgel (1948, sekakuorolle ja baritonille, sanat: Erik Axel Karlfeldt) ja Vid Kap Sunion (sekakuorolle, sanat: Hjalmar Gullberg).
Dead Man

| Dead Man |
| --- | --- |

Ohjaaja:  Jim Jarmusch
Käsikirjoittaja:  Jim Jarmusch
Tuottaja:   Karen Koch  Demetra J. MacBride 
Säveltäjä:  Neil Young
Kuvaaja:  Robby Müller
Leikkaaja:  Jay Rabinowitz
Pääosat:   Johnny Depp  Gary Farmer  Robert Mitchum 
Valmistustiedot
Valmistusmaa:  Yhdysvallat
Tuotantoyhtiö:   Pandora Filmproduktion  JVC Entertainment 
Levittäjä:  Miramax
Ensi-ilta:   Ranska 26. toukokuuta 1995  Yhdysvallat 10. toukokuuta 1996  Suomi 16. elokuuta 1996 
Kesto:  121 min
Alkuperäiskieli:  englanti
Budjetti:  9 milj. dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Dead Man on Jim Jarmuschin ohjaama ja käsikirjoittama vuonna 1995 ilmestynyt lännenelokuva. Täysin mustavalkoisen elokuvan pääosia esittävät muun muassa Johnny Depp, amerikkalainen alkuperäiskansalainen Gary Farmer ja Robert Mitchum. Musiikin elokuvaan on tehnyt Neil Young. Elokuvassa on monia lauseita ja vitsejä makahin, creen ja siksikan kielillä, joita ei ole käännetty englannin kielelle.
Elokuvassa kirjanpitäjä William Blake (Johnny Depp) matkaa Machine-nimiseen kylään etsimään töitä. Kylässä hän sotkeutuu murhaan ja tulee myös itse ammutuksi. Blake lähtee pakomatkalle ja saa matkakumppanikseen natiiviamerikkalaisen heimostaan häädetyn Nobodyn, joka uskoo Blaken olevan kuuluisa runoilija William Blake. Nobody auttaa Blakea selviytymään erämaassa, joka osoittautuu vaaralliseksi monien yrittäessä saada Blakea kiinni löytöpalkkion toivossa. Selviytymisen toivossa Blake muuttuu lainsuojattomaksi tappajaksi ja jättää entisen elämänsä taakseen.
Natiivi-amerikkalaiset elokuvassa

Tyypillisesti natiivi-amerikkalaiset kuvataan villeinä, brutaaleina tai parantajan hahmoina, jotka eivät toimi elokuvan keskiössä. Ohjaaja Jarmuschille oli tärkeää päästä eroon Hollywoodin stereotyypeistä, jotka koskivat natiivi-amerikkalaisten hahmoja. Hän loi hahmon natiivi-amerikkalaiselle Gary Farmerille, joka tekee Nobodysta yhden mielenkiintoisimmista hahmoista elokuvassa. Nobody esitetään aluksi stereotyyppisesti parantajana, joka pelastaa Blaken, mutta elokuvan edetessä hänen hahmonsa osoittautuu mutkikkaaksi. Elokuvassa esiintyy myös monia kohtauksia, joissa puhutaan creen tai siksikan kielillä, joita ei ole käännetty englannin kielelle. Tämän lisäksi elokuva nostaa kohtauksillaan esille eurooppalaisten invaasion tuhoisaa vaikutusta natiivi-amerikkalaisten heimoihin.
Dansk Melodi Grand Prix 2008

| Eurovision laulukilpailu 2008  Tanskan euroviisukarsinta> Dansk Melodi Grand Prix 2008 |
| --- | --- |
Päivämäärä:  12. tammikuuta – 2. helmikuuta 2008
Tapahtumapaikat:  DR:n studio, Kööpenhamina Forum Horsens
Juontaja(t):  Camilla Ottesen Adam Duvå Hall
Kappaleiden määrä
Alkukarsinnoissa:  16
Voittaja:  Simon Mathew ”All Night Long”
Tanska Eurovision laulukilpailussa Virallinen verkkosivusto 
 ◄ 2007  2009 ► 
Dansk Melodi Grand Prix 2008 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2008. Kilpailu pidettiin avoimena sävellyskilpailuna, johon lähetettiin 443 kappaletta. Lähetetyistä kappaleista 16 valittiin kilpailuun. Kilpailijat jaettiin kahteen semifinaaliin, jotka pidettiin 12. ja 19. tammikuuta. Kummastakin semifinaalista katsojat äänestivät tekstiviestiäänestyksellä neljä kappaletta finaaliin. Semifinaalien jälkeen järjestettiin radiossa lähetetty villi kortti -kierros. Kahdeksan semifinaaleissa pudonnutta kappaletta jaettiin kahteen neljän kappaleen ryhmään, joista kummastakin äänestettiin villillä kortilla yksi kappale finaalin.
Finaali pidettiin 2. helmikuuta Forum Horsens -areenalla Horsensissa. Finaalissa voittaja valittiin tekstiviestiäänestyksellä. Kilpailun voitti Simon Mathew kappaleella "All Night Long".
Kilpailun kulku > Ensimmäinen semifinaali

Ensimmäinen semifinaali kilpailtiin 12. tammikuuta DR:n studiossa Kööpenhaminassa. Semifinaalia seurasi 990 000 katsojaa.
| Numero | Artisti | Kappale | Lauluntekijät | Tulos |
| --- | --- | --- | --- | --- |
| 1 | Anorah | "Laying Down My Cards" | Jonas Schrøder, Lucas Sieber | Putosi |
| 2 | Sidse Holte | "Vi er der om lidt" | Sidse Holte, Christian Juncker, Jakob Groth Bastiansen | Putosi |
| 3 | Unite | "Tree of Life" | Lars Nielsen, Niklas Nielsen, Gabriel Willy Ssezibwa, René Prang, Unite | Finaaliin |
| 4 | Amin Jensen | "Luciano" | Amin Jensen, Jan Lysdahl | Finaaliin |
| 5 | Hassing & Hassing | "Come On Over" | Anne-Marie Hassing, Claus Hassing | Finaaliin |
| 6 | Louise Victoria | "Grøn mand gå" | Anna Stengade, Lasse Kramhøft | Putosi |
| 7 | Camille & Ulrik | "Underneath the Moon" | Martin Sommer, Lene Dissing, Christian Warburg, Kåre Kabel Mai | Putosi |
| 8 | Charlie | "Den jeg er" | Andreas Hemmeth, Carina Juul Jensen | Finaaliin |
Kilpailun kulku > Toinen semifinaali

Toinen semifinaali kilpailtiin 19. tammikuuta DR:n studiossa Kööpenhaminassa. Semifinaalia seurasi 928 000 katsojaa.
| Numero | Artisti | Kappale | Lauluntekijät | Tulos |
| --- | --- | --- | --- | --- |
| 1 | Gunhild | "Vilde hjerter" | Hans Henrik Koltze, Mads Løkkegaard, Rune Braager | Putosi |
| 2 | Julie Rugaard | "Kan Ikke forstå" | Jens Simonsen, Julie Rugaard | Putosi |
| 3 | Simon Mathew | "All Night Long" | Jacob Launbjerg, Svend Gudiksen, Nis Bøgvad | Finaaliin |
| 4 | Kendra Lou | "Until We're Satisfied" | Sascha Dupont, Jan Winther, Claus Christensen | Putosi |
| 5 | Josefine & Lars | "Sweet Memories of You" | Marie Montell, Jacob Gurevitsch, Jonas Jeberg | Finaaliin |
| 6 | Sandee May | "Spanish Soul" | Lars Nielsen, Niklas Nielsen, Gabril Willy Ssezibwa, René Prang, Sandie Rasmusssen | Finaaliin |
| 7 | Lasse Lindorff | "Hooked on You" | Lasse Lindorff, Mogens Binderup, Lise Cabble | Putosi |
| 8 | The Dreams | "La' mig være" | Hans Edward Andreasen, Chief 1 | Finaaliin |
Kilpailun kulku > Villi kortti -kierros

Villi kortti -kierros käytiin radiossa 21. – 25. tammikuuta. Semifinaaleissa pudonneet jaettiin kahteen neljän kappaleen ryhmään, joista kummastakin äänestettiin tekstiviestiäänestyksellä yksi villi kortti finaaliin. Toinen ryhmistä kilpaili P3-radiokanavan ja toinen P4-radiokanavan äänestyksessä.
| Numero | Artisti | Kappale | Tulos |
| --- | --- | --- | --- |
| 1 | Louise Victoria | "Grøn mand gå" | Putosi |
| 2 | Anorah | "Laying Down My Cards" | Putosi |
| 3 | Julie Rugaard | "Kan ikke forstå" | Putosi |
| 4 | Kendra Lou | "Until We're Satisfied" | Finaaliin |
| Numero | Artisti | Kappale | Tulos |
| --- | --- | --- | --- |
| 1 | Lasse Lindorff | "Hooked on You" | Finaaliin |
| 2 | Gunhild | "Vilde hjerter" | Putosi |
| 3 | Sidse Holte | "Vi er der om Lidt" | Putosi |
| 4 | Camille & Ulrik | "Underneath the Moon" | Putosi |
Kilpailun kulku > Finaali

Finaali kilpailtiin 2. helmikuuta Forum Horsens -areenalla Horsensissa. Voittaja valittiin tekstiviestiäänestyksellä, jossa kukin Tanskan alue antoi viidelle eniten ääniä saaneelle kilpailijalle piisteitä kaavalla 12-10-8-6-4. Finaalia seurasi 1 308 000 katsojaa.
| Numero | Artisti | Kappale | Pisteet | Sija |
| --- | --- | --- | --- | --- |
| 1 | Hassing & Hassing | "Come On Over" | 10 | 6 |
| 2 | Simon Mathew | "All Night Long" | 48 | 1 |
| 3 | Amin Jensen | "Luciano" | 8 | 7 |
| 4 | Kendra Lou | "Until We're Satisfied" | 16 | 4 |
| 5 | Unite | "Tree of Life" | 46 | 2 |
| 6 | Lasse Lindorff | "Hooked on You" | 6 | 9 |
| 7 | Charlie | "Den jeg er" | 0 | 10 |
| 8 | Lars & Josefine | "Sweet Memories of You" | 8 | 7 |
| 9 | The Dreams | "La' mig være" | 16 | 4 |
| 10 | Sandee May | "Spanish Soul" | 42 | 3 |
| Pistetaulukko> Numero | Pistetaulukko> Kappale | Pistetaulukko> Pohjois-Jyllanti | Pistetaulukko> Keski-Jyllanti | Pistetaulukko> Etelä-Tanska | Pistetaulukko> Sjælland | Pistetaulukko> Pääkaupunkialue | Pistetaulukko> Yht. | Pistetaulukko> Sija | Pistetaulukko>  | Pistetaulukko>  |
| --- | --- | --- | --- | --- | --- | --- | --- | --- | --- | --- |
| 1 | "Come On Over" | 10 |  |  |  |  | 10 | 6 |  |  |
| 2 | "All Night Long" | 12 | 10 | 12 | 6 | 8 | 48 | 1 |  |  |
| 3 | "Luciano" |  |  | 4 | 4 |  | 8 | 7 |  |  |
| 4 | "Until We're Satisfied" |  | 6 | 6 |  | 4 | 16 | 4 |  |  |
| 5 | "Tree of Life" | 6 | 8 | 10 | 10 | 12 | 46 | 2 |  |  |
| 6 | "Hooked on You" |  |  |  |  | 6 | 6 | 9 |  |  |
| 7 | "Den jeg er" |  |  |  |  |  | 0 | 10 |  |  |
| 8 | "Sweet Memories of You" | 8 |  |  |  |  | 8 | 7 |  |  |
| 9 | "La' mig være" |  | 4 |  | 12 |  | 16 | 4 |  |  |
| 10 | "Spanish Soul" | 4 | 12 | 8 | 8 | 10 | 42 | 3 |  |  |
Don’t Let Me Down

| ”Don’t Let Me Down” The Beatles |
| --- | --- | --- |

Singlen tiedot
 A-puoli: ”Get Back”
 Äänitetty : 22, 28. ja 30. tammikuuta 1969
 Julkaistu:  11. huhtikuuta 1969    5. toukokuuta 1969
 Tekijä(t): John Lennon, Paul McCartney
 Tuottaja(t): George Martin
 Tyylilaji: rock, blues rock
 Kesto: 03.35
 Levy-yhtiö: Apple Records
The Beatlesin muut singlet
| ”Hey Jude” 1968 | ”Get Back” 1969 | ”The Ballad of John and Yoko” 1969 |
Don’t Let Me Down on The Beatlesin vuonna 1969 julkaistu kappale, joka ilmestyi ”Get Back” -singlen b-puolella. Kappaleen on tehnyt Beatlesin toinen pääasiallinen säveltäjä ja sanoittaja John Lennon, Lennon myös laulaa kappaleen itse. Yhtye esitti "Don’t Let Me Downin" 30. tammikuuta 1969 esiintyessään Apple Recordsin toimitalon katolla ja soittaen uusia kappaleitaan. Kappaletta ei ole julkaistu millään Beatlesin albumilla, kokoelma-albumeja lukuun ottamatta.
Don’t Let Me Down (The Chainsmokersin kappale)

| ”Don’t Let Me Down” The Chainsmokers ft>  Daya |
| --- | --- | --- |

Singlen tiedot
 Albumilta: Collage EP
 Äänitetty : 2015
 Julkaistu: 5. helmikuuta 2016
 Formaatti: CD, digitaalinen lataus
 Tuottaja(t): The Chainsmokers
 Tyylilaji: EDM, trap
 Kesto: 03.28
 Levy-yhtiö: Disruptor, Columbia, Sony
The Chainsmokersin muut singlet
| ”New York City” 2015 | ”Don’t Let Me Down” 2016 | ”Inside Out” 2016 |
Dayan muut julkaisut
| ”Hide Away” 2015 | ”Don’t Let Me Down” 2016 | ”Sit Still, Look Pretty” 2016 |
Don’t Let Me Down on yhdysvaltalaisen tuottajaduo The Chainsmokersin kappale, jolla vierailee myös yhdysvaltalaislaulaja Daya. Sen julkaisivat Disruptor Records ja Columbia Records digitaalisesti ladattavana singlenä The Chainsmokersin Collage EP-levyltä 5. helmikuuta 2016. Kappaleen ovat sanoittaneet Andrew Taggart, Emily Warren ja Scott Harris.
”Don’t Let Me Down” oli myyntimenestys sen päästyä Yhdysvaltain Billboard Hot 100 -listalla parhaimmillaan sijalle kolme. Tämä oli sekä The Chainsmokersin että Dayan ensimmäinen kyseisellä listalla viiden parhaan joukkoon päässyt single. Kappale pääsi singlelistan kymmenen parhaan joukkoon myös muissa lukuisissa valtioissa kuten Australiassa, Britanniassa, Itävallassa, Kanadassa, Ruotsissa, Saksassa, Suomessa ja Uudessa-Seelannissa. Kappaleelle julkaistiin miksattuja versioita 15. huhtikuuta 2016. Kappaleelle on toteutettu myös musiikkivideo, joka julkaistiin 29. huhtikuuta 2016. Videolla esiintyvät sekä The Chainsmokers että Daya. ”Don’t Let Me Down” voitti Grammyn kategoriassa ”Paras tanssikappale”.
Käännös suomeksi
Derbyn rautatieasema

| Derby Midland |
| --- | --- |

Perustiedot
Lyhenne:  DBY
Sijainti:  52°54′57.96″N, 1°27′47.88″W
Kunta:  Derby
Valtio:  Yhdistynyt kuningaskunta
Avattu:  1840
Liikenne
Käyttäjiä (v.):  3 654 492 (2014–2015)
Liikennöitsijä(t):  Network Rail
Pysäköinti:  609 autopaikkaa
Asemarakennus
Lipunmyynti:  kyllä
Ratapiha
Raiteisto:  6 laituriraidetta 3 ohittavaa raidetta
Aiheesta muualla
 Wikimedia Commons 
Derbyn rautatieasema on Derwentjoen lähistöllä Derbyn kaupungissa sijaitseva rautatieasema, jonka omistaa Network Rail. Asemalta liikennöi East Midlands Railwayn junia Nottinghamiin, Sheffieldiin ja Lontoon St Pancrasiin.
Aiheesta muualla

Aikataulut
https://www.eastmidlandsrailway.co.uk/trains-stations/at-the-station/station-facilities/dby (Arkistoitu – Internet Archive)
Frederik Schram

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Frederik August Albrecht Schram
Syntymäaika: 19. tammikuuta 1995 (ikä 29)
Syntymäpaikka: Dragør, Tanska
Pelipaikka: Maalivahti
Seura
Seura: Odense BK
Maajoukkue
| 2017– |  Islanti | 3 | (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 13. kesäkuuta 2018.
Frederik August Albrecht Schram (19. tammikuuta 1995 Dragør, Tanska) on islantilainen jalkapalloilija. Hänen pelipaikkansa on maalivahti. Schram edustaa seurajoukkuetasolla tanskalaista Odense BK:ta. Hän on edustanut myös FC Vestsjællandia ja FC Roskildea. Hän pelasi ensimmäisen ottelun Islannin maajoukkueessa vuonna 2017. Schram on pelannut maajoukkueessa yhteensä kolme ottelua.
Damiettan kuvernementti

| Damiettan kuvernementti محافظة دمياط Muḥāfaẓat Dumyāṭ |
| --- | --- |

 Lippu
 Sijainti
 Koordinaatit: 31.4°N, 31.72°E 
Valtio:  Egypti
Hallinto:  
 – hallinnollinen keskus:  Damietta
Pinta-ala:  910,26 km²
Väkiluku (2015):  1 330 843
Lyhenteet:  
 – ISO 3166:  EG-DT
Damiettan kuvernementti (arab. محافظة دمياط‎, Muḥāfaẓat Dumyāṭ) on yksi Egyptin kuvernementeista. Alueen pinta-ala on 910,26 km² ja väkiluku 1 330 843 (2015). Kuvernementin hallinnollinen keskus on Damietta.
Aiheesta muualla

Kuvia tai muita tiedostoja aiheesta Damiettan kuvernementti Wikimedia Commonsissa
Damien Walters

Damien Walters on brittiläinen sijaisnäyttelijä ja entinen kilpatason trampoliinivoimistelija.
Walters vaihtoi voimistelun elokuvauraan vuonna 2007, kun Jackie Chanin edustaja kiinnitti huomiota hänen YouTubeen lataamiinsa temppuvideoihin ja otti häneen yhteyttä. Waltersin ensimmäinen rooli oli Luke Gossin sijaisnäyttelijänä elokuvassa Hellboy II: The Golden Army (2008). Sen jälkeen hän on toiminut erilaisissa sijaisnäyttelijän tehtävissä muun muassa elokuvissa Ninja Assassin (2009), Kick-Ass (2010), Captain America: The First Avenger (2011) ja Sherlock Holmes: A Game of Shadows (2011). Hän myös opetti Jaden Smithille voimistelua vuoden 2010 Karate Kid -elokuvaa varten.
Lisäksi Walters on valmentanut nuoria voimistelijoita kotikaupungissaan Derbyssä.
Aiheesta muualla

Damien Walters Internet Movie Databasessa. (englanniksi)
Damien Waltersin YouTube-kanava
Frederik Tiffels

| Frederik Tiffels |
| --- | --- |

Henkilötiedot
Syntynyt: 20. toukokuuta 1995 (ikä 29) Köln, Saksa
Kansalaisuus:   Saksa
Jääkiekkoilija
Lempinimi:  Freddy Tiffels
Pelipaikka:  vasen laitahyökkääjä
Maila:  vasen
Pituus:  183 cm
Paino:  91 kg
Seura
Seura:  Eisbären Berlin
Sarja:  DEL
Pelinumero:  95
Pelaajaura
Pääsarjaura:  2017–
Aik. seurat:  Wheeling Nailers (ECHL) Kölner Haie (DEL) EHC Red Bull München (DEL)
Frederik Tiffels (s. 20. toukokuuta 1995 Köln, Saksa) on saksalainen jääkiekkoilija, joka pelaa Saksan korkeimmalla sarjatasolla DEL-joukkue Eisbären Berlinissa. National Hockey Leaguen (NHL) Pittsburgh Penguins valitsi Tiffelsin vuoden 2015 NHL:n varaustilaisuudessal kuudennella kierroksella, kokonaistilanteessa 167. Hän pelaa enimmäkseen vasempana laitahyökkääjänä. Hänen vanhempi veljensä Dominik Tiffels on myös ammattijääkiekkoilija.
GAM-63 RASCAL

Bell XGAM-63 Rascal, joka oli SAC:n ensimmäisiä strategisia ohjusaseita.
Bell Aircraft GAM-63 RASCAL (engl. RAdar SCAnning Link, suom. Hulttio, Hulivili) oli yhdysvaltalainen, niin sanottu Stand-Off -tyypin (ilmasta maahan) ydinohjus. Rascal-ohjus laukaistiin ainoastaan pommikoneista, ja se oli yksistään SAC:n (Yhdysvaltain strategiset ilmavoimat) käytössä. Näistä tulivat kysymykseen B-50, B-47 sekä B-36 -tyyppien raskaat pommituskoneet. Ohjuksen nesteraketti oli yksivaiheinen. Se toi 1.6 Machin ylisoonisen nopeuden. Lakikorkeus oli noin 20 km. Ohjuksen omamassa oli 8 255 kg. W-27 ydinkärjen voimakkuus oli 2.0 megatonnia. Ohjausjärjestelmä oli tutka-avusteinen komento-ohjaus. Kantama oli lyhyt, vain noin 100 mailia eli 160 km. Teoriassa pommikoneiden miehistöt olisivat voineet joutua itse vaaraan, niin sanotussa tositilanteessa näistä syistä (lyhyt kantama, suuri räjähdysvoima, potkuriturbiinikoneiden B-36 ja B-50 suhteellinen hitaus) johtuen.
Ohjustyypin kehittely aloitettiin niinkin varhain kuin vuonna 1946. Tuotanto alkoi vuonna 1952. Ensilaukaisu tapahtui vasta vuoden 1953 lokakuussa.  Asetyyppinä Rascal oli käytössä erittäin lyhyen aikaa, sillä se poistettiin käytöstä jo vuonna 1958. Muiden aseiden ohella, AGM-28 Hound Dog korvasi tämän siinä, missä kuin myös GAM-87 Skyboltin.
Bell XGAM-63-ohjusta kuljettaa Boeing B-47B -tyypin raskas pommikone.
Bell GAM-63 Rascal-ohjuksia valmistettiin 133 kappaletta. Näistä laukaistiin White Sandsin rakettikoealueella 47 kappaletta.
Käännös suomeksi
EUFORIA-projekti

EUFORIA (EU Fusion fOR Iter Applications) on Euroopan unionin 7. puiteohjelmasta rahoitettu projekti, jonka tavoitteena on kehittää fuusion mallinnusyhteisölle kokonaisvaltainen  laskentainfrastruktuuri yhdistämällä grid- ja suurteholaskentaa.
EUFORIA-projekti tulee parantamaan ITER-reaktorin kokoluokan plasmanmallinnuskapasiteettia optimoimalla ja integroimalla joukon kriittisiä reuna- ja ydinkuljetusohjelmistoja grid- ja suurteholaskentaympäristöihin. Tämä erilaisten laskentaympäristöjen käyttöönotto on tärkeä osa projektia. Projektissa erityisesti uutta on mahdollisuus linkittää ja yhdistää dynaamisesti eri laskenta-alustoilla suoritettuja ohjelmia yhdeksi yhdistetyksi työksi käyttäen erityistä töiden hallintamoottoria, joka tarjoaa tarvittavan integraation plasmanmallinnussovelluksille. Näin luotu yhdistetty laskentaympäristö lisää huomattavasti fuusioplasman mallintamiskapasiteettia ja tarjoaa samalla uuden laskenta-alustan fuusioyhteisölle.
Euforia-projektin toimita vuokaavioina
Toteutus

EUFORIA-projekti muodostuu kahdesta osiosta, joita aluksi toteutetaan rinnan, mutta jotka projektin myöhemmässä vaiheessa yhdistetään. Ensimmäinen osio on kehitys ja käyttöönotto -osio, jossa projektiin valittuja ohjelmia optimoidaan ja muokataan grid- ja suurteholaskenta-alustoille soveltuviksi. Oleellisena tässä osiossa on laskentainfrastruktuurin käyttöönotto, jota kehitetään projektiin osallistuville. Niinpä tämä osio on pääasiassa tarkoitettu ohjelmien ja sovellusten kehittäjille, koska pääpaino on plasmafysiikkaohjelmien toteutuksessa ja ohjelmien rakenteessa. Jotta projektin tuottama hyöty ei jäisi vain projektiin osallistuville, vaan leviäisi laajemminkin fuusionmallinnusyhteisöön, yleisiä kursseja järjestetään sovellusten mukauttamisesta eri laskenta-alustoille. Lisäksi saadut tulokset fuusio-ohjelmien kehitystyöstä julkaistaan yleisesti saataville sekä opastetaan uusia ohjelmien kehittäjiä heidän tuodessaan ohjelmansa EUFORIA-projektiin. Tämä vaihe yksistään tekee suuren harppauksen fuusion mallinnuskapasiteetissa.
Toinen vaihe projektista keskittyy standardointiin ja integrointiin. Tässä vaiheessa on kaksi osiota.  Teknologiapainotteisessa osiossa kehitetään työkaluja ja teknologioita, jotta käyttäjille saataisiin läpinäkyvä menetelmä resurssien jakamiseen ja aikatauluttamiseen sekä mallinnusohjelmien dynaamiseen yhdistämiseen.  Käyttäjä ja fysiikka -painotteisessa osiossa muodostetaan optimoiduista ohjelmista monimutkaisia kokonaisuuksia, joissa yhdistetään standardoiduilla tietorakenteilla ja tiedonsiirtomenetelmillä ohjelmia yhdeksi kokonaisuudeksi. Avainkomponentteja näissä ovat yhteiset tietorakenteet niin reuna- kuin ydinplasmasimulaatioille, yhdistettyjen töiden hallintatyökalut ja tiedon käsittely ja visualisointiohjelmat. Myös tämä vaihe yksinään on merkittävä askel fuusionmallinnusyhteisön mallinnuskapasiteetissa ja -kyvyssä.
Tavoitteet

EUFORIA-projektille on asetettu seuraavat tavoitteet:
Grid-laskentapalveluiden käyttöönotto
Suurteholaskentainfrastruktuurin käyttöönotto
Kehittää portaali käyttäjille
Standardikäsitteistön muokkaaminen reuna- ja ydinplasmasimulaatioille
Fuusiosimulaatiosovellusten optimoiminen ja mukauttaminen seuraaville alustoille:
Sarjamuotoinen grid-laskenta
Rinnakkais-grid-laskenta
Suurteholaskenta
Ohjelma-alustan kehittäminen tarjoamaan:
Dynaamisen yhdistettyjen töiden hallinnan
Korkealaatuista tulosten visualisointia
Tiedonkäsittely- ja keruukapasiteettia
Tarvittavan välitysohjelmiston kehittäminen laskentaresurssien käyttöönottoa varten.
Näiden tavoitteiden lisäksi on useita tiedonlevittämis- ja kontaktien luomisaktiviteetteja, joilla fuusioyhteisölle saadaan levitettyä tietoa laskentainfrastruktuurista, ja joilla projektissa ollaan yhteydessä muihin vastaaviin infrastruktuuri- ja tutkimusprojekteihin.
Työt projektissa jaetaan erityisille työryhmille, joiden työ koordinoidaan varmistaakseen eri työvaiheiden valmistuminen ajallaan. Tarpeellisen johtamisorganisaatioon ja resursseihin projektin eri tasoilla on erityisesti panostettu.
Konsortio

EUFORIA-konsortio koostuu 14 eurooppalaisesta instituutista:
Chalmers University of Technology (Koordinaattori),  Ruotsista
Max Plank Institute for Plasma Physics (IPP),  Saksasta
Centro Superior de Investigaciones Científicas (CSIC), Espanjasta
Centro de Investigaciones Energéticas, Medio Ambientales y Tecnológicas (CIEMAT), Espanja
Forschungszentrum Karlsruhe (FZK), Saksa
Finnish IT Center for Science (CSC), Suomi
Abo Akademi University (ABO), Suomi
University of Edinburgh (UEDIN), Iso-britannia
Barcelona Supercomputing Center (BSC), Espanja
French Atomic Energy Commission (CEA), Ranska
University Louis Pasteur - Strasbourg I (ULP), Ranska
University of Ljubljana (UOL), Slovenia
Poznan Supercomputing and Networking Center PSNC, Puola
Italian National Agency for New Technologies, Energy and the Environment (ENEA), Italia
Projektin rakenne

Verkostoituminen
NA1 – johtaminen
NA2 - dokumentaatio ja opetus
NA3 - tiedottaminen
Palveluaktiviteetit - infrastruktuurin käyttöönotto
SA1 - Grid-infrastruktuuri
SA2 - suurteholaskentainfrastruktuuri
SA3 - käyttäjätuki HPC ja Grid -aktiviteeteille
Tutkimusaktiviteetit
JRA1 - ohjelmien ja työkalujen muokkaaminen Grid-infrastruktuurille
JRA2 - ohjelmien ja työkalujen muokkaaminen suurteholaskentainfrastruktuurille
JRA3 - fysiikkaintergraatio - yhdistettyjen töiden hallinta
JRA4 - visualisointi
Verkostoituminen (Network Activities, NA) > NA1: Johtaminen

NA1-työryhmän tehtävänä on konsortioiden hallinnollinen tukeminen ja johtaminen. Myös eri tutkimus- ja palveluaktiviteettien koordinointi on tämän työryhmän tehtävänä, erityisesti painottuen eri aktiviteettien väliseen viestintään.